**KLASA: 008-01/25-01/2**

**URBROJ: 2140-6-1-25-1**

Zabok, 30. travnja 2025.

**KRAPINSKO-ZAGORSKA ŽUPANIJA,**

**JEDINICE LOKALNE SAMOUPRAVE,**

**MEDIJI, SURADNICI, VOLONTERI**

Predmet: Novi projekt Gradskog društva Crvenog križa Zabok i Udruge dragovoljaca   
 i veterana Domovinskog rata KZŽ

**"ZAJEDNO SMO JAČI - uz razvoj socijalnih usluga i opremanje Posudionice ortopedskih pomagala“**

Gradsko društvo Crvenog križa Zabok ostvarilo je pravo na županijsku potporu kroz Natječaj za prijavu programa i projekata udruga u području prevencije zdravlja, skrbi o mladima i ranjivim skupinama te ljudskih prava, demokratizacije i razvoja civilnog društva.

Dana 28. travnja 2025. godine ravnateljica Gradskog društva Crvenog križa Zabok, Željka Vukić, potpisala je Ugovor o sufinanciranju projekta „ZAJEDNO SMO JAČI – uz razvoj socijalnih usluga i opremanje Posudionice ortopedskih pomagala“ ,sa županom KZŽ, Željkom Kolarom.

Ukupna vrijednost projekta iznosi 3.612,05 EUR, a KZŽ će projekt sufinancirati iznosom od 2.500,00 EUR.

Vrijeme provedbe projekta biti će od 01. svibnja do 31. prosinca 2025. godine.

Opći cilj projekta je osnaživanje GDCK Zabok u provedbi projekta vezanog uz razvoj socijalnih usluga u području prevencije zdravlja, unapređenju skrbi i položaja ranjivih skupina, osoba s posebnim potrebama i invaliditetom svih dobnih skupina, kroz pružanje podrške i edukacije ciljanoj skupini i građanima, uz opremanje Posudionice ortopedskih pomagala. Projektom je predviđena nabavka 6 ortopedskih pomagala.

Ciljana skupina projekta su osobe starije životne dobi, osobe koje boluju od tjelesnih i mentalnih promjena, te osobe s invaliditetom (20 korisnika), a projektom će biti obuhvaćeni i članovi obitelji korisnika, volonteri, članovi Partnerske udruge, zaposlenici GDCK Zabok, edukatori (liječnik, medicinska sestra, prof. pedagog), zainteresirani građani, ukupno cca 130 osoba.

Uz Udrugu - Partnera na projektu, Udrugu dragovoljaca i veterana Domovinskog rata KZŽ, Gradsko društvo Crvenog križa Zabok će uz 12 volontera na području Grada Zaboka, Općine Bedekovčina, Općine Krapinske Toplice, Općine Sveti Križ Začretje i Općine Veliko Trgovišće provoditi niz aktivnosti i održati četiri edukacije:

* identifikacija korisnika s područja 5 Jedinica lokalne samouprave
* izrada Provedbenog plana projekta i kreiranje baze volontera
* osiguranje vidljivosti projekta
* edukacija iz psihosocijalne podrške uz prof. pedagoga, licenciranog predavača iz područja psihosocijalne podrške, za volontere, zaposlenike, građane, korisnike i članove njihovih obitelji s naglaskom na zaštitu i očuvanje mentalnog zdravlja svih dionika, uz osnaživanje volontera i zaposlenika za rad s korisnicima i njihovim obiteljima
* edukacija - pružanje prve pomoći za članove obitelj korisnika i za građane, uz osvrt na osnovne principe skrbi za palijativne pacijente uz doktora medicine
* edukacija na temu njege bolesnika - pokretnih i nepokretnih uz medicinsku sestru
* edukacija – Promicanje jednakih mogućnosti i nediskriminacije, promicanje ravnopravnosti spolova - uz prof. pedagog
* nabavka, skladištenje i distribucija ortopedskih pomagala u domove korisnika
* evaluacija projekta
* održivost projektnih aktivnosti.

Projektom će GDCK Zabok i partnerska udruga okupiti korisnike, pripadnike ranjivih skupina i građane koji žele radom u radionicama ojačati svoja znanja i vještine, a projektnim će aktivnostima biti osnaženi.

Nakon provedene 4 edukacije polaznici će steći nova znanja i vještine koje će im pomoći u svakodnevnom životu i funkcioniranju. Ciljana skupina će biti uključena u sve aktivnosti projekta, sukladno vlastitim željama i mogućnostima.

Volonteri će kroz aktivnosti u projektu steći iskustvo i razviti kompetencije.

Projektom ćemo poboljšati kvalitetu života ciljane skupine i članova njihovih obitelji, edukacijama ćemo ih osnažiti kako bi u sebi i u svojoj okolini pronašli ili stekli snage i načine za uspješno suočavanje sa bolešću i sa stresom kojeg ta bolest izaziva.

Svojim aktivnostima podsjetiti ćemo javnost na uočene probleme i potrebe ranjivih skupina.

|  |
| --- |
| crveni_kriz_zabok_logo |

S poštovanjem,

Ravnateljica

Željka Vukić, dipl. ing. agr.